****

#  РЕПУБЛИКА БЪЛГАРИЯ

#  Министерство на земеделието и храните

#  Областна дирекция “Земеделие”-Перник

**ПОКАНА**

**ДО**

**ЗЕМЕДЕЛСКИТЕ СТОПАНИ ОТ ОБЛАСТ ПЕРНИК**

**УВАЖАЕМИ ГОСПОЖИ И ГОСПОДА ЗЕМЕДЕЛСКИ СТОПАНИ,**

 Във връзка с провеждането на информационна кампания на Министерство на земеделието и храните, за предстоящия прием на заявления по директни плащания 2025г., Ви каним да присъствате на **09.04.2025г. от 14.00 часа в зала Панорама гр. Перник, находяща се на пл. “Св.Иван Рилски“ №1 .**

 В рамките на информационната среща ще бъде представена информация относно изискванията при интервенциите за подпомагане на земеделските стопани, базирани на площ и за отглеждане на селскостопански животни, овощни насаждения, плодове и зеленчуци, Стандартите за поддържане на земята в добро земеделско и екологично състояние (ДЗЕС) и еко схемите. Ще бъдат обсъдени още прилагането на социалната условност и последиците при неспазване от страна на работодателите на законодателните изисквания за условията на труд и заетост.

 Ще бъдат представени и промените в нормативната уредба, свързани с агроекологичните ангажименти, биоземеделието и хуманното отношение към животните и предстоящите приеми до края на годината по интервенциите от Стратегическия план за развитие на земеделието и селските райони на Република България за периода 2023-2027 г.

 Земеделските стопани ще бъдат информирани и за предстоящото прилагане на интервенцията от Стратегическия план за застраховане на селскостопанска продукция.

 На срещата от ръководството на министерство на земеделието и храните в гр.Перник ще присъства г-н Янислав Янчев Заместник-министър на земеделието и храните, както и експерти от различни дирекции в министерството.